***Výbor***

***Národnej rady Slovenskej republiky***

***pre pôdohospodárstvo a životné prostredie***

71. schôdza výboru

CRD: 1401/2015

**387**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 5. novembra 2015**

k vládnemu návrhu zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 455/1991 Zb. o živnostenskom podnikaný (živnostenský zákon) v znení neskorších predpisov (tlač 1641)

**Výbor Národnej rady Slovenskej republiky**

**pre pôdohospodárstvo a životné prostredie**

**A. s ú h l a s í**

s vládnym návrhom zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 455/1991 Zb. o živnostenskom podnikaný (živnostenský zákon) v znení neskorších predpisov s týmito pripomienkami:

1. V čl. I, 7. bod znie:

„7. V § 4 ods. 1 sa slová „stacionárneho zariadenia13)“ nahrádzajú slovom „zariadenia“ a poznámka pod čiarou k odkazu 13 sa vypúšťa.“.

Precizovanie textu.

1. V čl. I, 19. bode § 6 sa na konci pripája táto veta:

„Poznámka pod čiarou k odkazu 24 sa vypúšťa.“.

Absencia vypustenia poznámky pod čiarou pri vypustení odkazu na poznámku pod čiarou v čl. I, 19. bode § 6.

1. V čl. I, 24. bode § 12 písm. f) sa slová „obvodnému úradu“ nahrádzajú slovami „okresnému úradu“.

Legislatívno-technická úprava. Obvodné úrady boli zrušené zákonom č. 180/2013 Z. z. s účinnosťou od 1. októbra 2013.

**B. o d p o r ú č a**

**Národnej rade Slovenskej republiky**

vládny návrh zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 455/1991 Zb. o živnostenskom podnikaný (živnostenský zákon) v znení neskorších predpisov **schváliť s pripomienkami.**

Ľuboš **Martinák** Martin **F e c k o**

overovateľ výboru predseda výboru